Ir-Regolament tal-Kunsill (KE) Nru 2313/2000
tas-17 Ottubru 2000
illi jimponi dazju definitittiv għal kontra d-dumping u l-ġabra definittiva tad-dazju provviżorju impost fuq l-importazzjonijiet ta' ċerti tubi ta' l-istampa tat-televiżjoni illi jużaw ir-raġġ katodiku illi joriġinaw fl-Indja u r-Repubblika tal-Korea u ttemm l-proċediment ta' kontra d-dumping fir-rigward ta' l-importazzjonijiet illi joriġinaw fil-Lituwanja, l-Malasja u r-Repubblika Popolari taċ-Ċina
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej,
Wara li kkunsidra r-Regolament tal-Kummissjoni (KE) Nru 384/96 tat-22 ta' Diċembru 1995 dwar il-ħarsien kontra l-importazzjonijiet illi jintefgħu fuq is-suq minn pajjiżi terzi li mhux Membri tal-Komunità Ewropea [1], u b'mod partikolari l-Artikolu 9 tiegħu,
Wara li kkunsidra l-proposta mogħtija mill-Kummissjoni wara li kkonsultat il-Kumitat Konsultattiv,
billi:
A. PROĊEDURA
1. Miżuri temporanji
(1) Permezz tar-Regolament tal-Kummissjoni (KE) Nru 837/2002 [2] ("ir-Regolament provviżorju") id-dazji temporanji ta' kontra d-dumping illi kienu ġew imposti fuq l-importazzjonijiet ta' ġol-Komunità tat-tubi ta' l-istampa tar-raġġ katodiku b' miżura dijagonali ta' l-iskrin (i.e. il-parti attiva tat-tubu ta' l-istamba mkejla f'linja dritta) illi jaqbeż it-33 ċm iżda ma jaqbiżx it-38 ċm, bi skrin illi jkollu l-proporzjon ta' l-għoli u l-wisa' anqas minn 1,5 u bi spazju (l-ispazju ta' bejn żewġ linji ta' l-istess kulur fiċ-ċentru ta' l-iskrin) ta' mhux anqas minn 04,mm (TIR) illi jkunu ġejjin mill-Indja, l-Malasja, ir-Repubblika Popolari taċ-Ċina (iċ-Ċina) u r-Repubblika tal-Korea (il-Korea), illi jaqgħu fil-Kodiċi ex85401111 (il-kodiċi TARIC 8540111194).
(2) Kunsidrat illi l-marġini tad-dumping illi nstab fil-każ tal-Lituwanja kien inqas mil-limitu ta' 2 % stabbilit fl-Artikolu 9(3) tar-Regolament (KE) Nru. 384/96 ("ir-Regolament Bażiku"), l-ebda miżuri temporanji ma' ġew imposti fir-rigward ta' dak il-pajjiż.
2. Proċeduri sussegwenti
(3) Wara l-imposizzjoni tad-disposizzjonijiet ta' kontra d-dumping, il-partijiet irċevew l-isvelar tal-fatti u konsiderazzjoni illi fuqhom ir-Regolament provviżorju kien ibbażat. Uħud mill-partijiet taw kummenti bil-miktub. Il-partijiet interessati kollha illi ġew mitluba sabiex jagħmlu dan ngħataw l-opportunità illi jinstemgħu mill-Kummissjoni. Il-partijiet ġew infurmati bil-fatti essenzali u l-konsiderazzjoni tal-bażi illi fuqha kien hemm il-ħsieb illi tiġi rakkommandata l-imposizzjoni ta' dazju definittiv ta' kontra d-dumping u l-ġabra definittiva, fuq il-livell ta' dan id-dazju, ta' l-ammonti garantiti permezz tad-dazju provviżorju. Huma ngħataw ukoll perjodu illi fih setgħu jagħmlu r-rappreżentazzjonijiet sussegwenti għal dan l-isvelar.
(4) Il-kummenti orali u miktubin illi jkunu saru mill-partijiet interessati ġew kunsidrati u, fejn kien xieraq, ġew meqjusa għall-konklużjonijiet definittivi.
(5) Il-Kummissjoni tkompli tfittex l-informazzjoni kollha illi hija tkun qieset meħtieġa sabiex tasal għall-konklużjonijiet definittivi.
B. PRODOTT ILLI QIEGĦED JIĠI KONSIDERAT U PRODOTT SIMILI
(6) Peress illi l-uniku kumment illi ġie riċevut taħt dan l-instestat wara l-isvelar tal-konklużjonijiet temporanji jikkonċerna l-prodott manifatturat mill-produttur Ċiniż illi jesporta, u kif inhuwa kunsidrat xieraq illi tintemm il-proċedura fir-rigward ta' dak il-pajjiż (ara l-premessa 85), il-kontenut u l-konklużjonijiet tal-premessi 7 sa 10 tar-Regolament provviżorju qiegħed hawnhekk jiġi konfermat.
Ċ. DUMPING
1. Il-Lituwanja
1.1. Valur Normali
(7) L-ilmentatur allega illi t-tnaqqis fil-valur u l-ispejjeż tar-R u l-Ż rappurtati mill-prodottur wieħed tal-Litwanja kienu baxxi wisq. Madankollu, ma ipprovda l-ebda provi sabiex isostni din l-allegazzjoni. Madankollu, l-ispejjeż rapurtati kienu xorta waħda riveduti u nstab illi ma kiex ġie dikjarat anqas milli suppost ġie dikjarat. L-argument imqajjem mill-ilmentatur ġie għaldaqstant miċħud u l-konklużjonijiet milħuqa fil-premessa 35 tar-Regolament provviżorju qegħdin jiġu għaldaqstant konfermati.
1.2. Prezzijiet ta' l-esportazzjonijiet u paragun
(8) L-ebda kummenti ma saru taħt dawn l-intestati. Il-konklużjonijiet stabbiliti fil-premessi 36 u 37 tar-Regolament provviżorju huma għaldaqstant konfermati.
1.3. Marġini tad-dumping
(9) Il-marġini tad-dumping (1.3 %) stabbilit fil-premessa 38 tar-Regolament provviżorju huwa għaldaqstant konfermat bħala dak de minimis.
2. Il-Malasja
2.1. Valur normali u l-prezzijiet ta' l-esportazzjonijiet
(10) Peress illi ma kienet mogħtija l-ebda informazzjoni ġdida, l-konklużjonijiet miġjuba fil-premessi 11 sa 13 tar-Regolament provviżorju huma konfermati.
2.2. Paragun
(11) Wieħed miż-żewġ produtturi Malasjani esportaturi iddikjaraw illi għandu jsir aġġustament għall-valur normali fir-rigward ta' l-ispejjeż ta' wara l-bejgħ. Din id-dikjarazzjoni ġiet eżaminata u instab illi jkun xieraq illi jingħata aġġustrament f'dan ir-rigward. Barra minn hekk, huwa konsiderat aktar xieraq illi jintuża, fir-rigward tal-paragun bejn il-valur normali u l-prezzijiet ta' l-esportazzjoni ta' wieħed mill-produtturi esportaturi, l-istess metodoloġija (i.e. ir-rati tal-kambju medji mensili) illi diġa ġiet applikata fl-istadju provviżorju fir-rigward tal-produtturi esportaturi.
(12) Bl-eċċezzjoni ta' dak illi hawn hawn fuq, il-konklużjonijiet milħuqa fil-premessi 14 tar-Regolament provviżorju huma konfermati.
2.3. Marġini tad-dumping
(13) Bħala riżultat tal-bidliet illi jinstabu fil-premessa 11, il-marġini tad-dumping ġew definittivament stabbiliti kif isegwi:
- Samsung Electron Devices (M) SDN.BHD: 0,7 %,
- Chungwha Picture Tubes (M) SDN.BHD: 4,5 %.
(14) Fir-rigward ta' l-importazzjonijiet illi joriġinaw mill-Malasja, għandu jiġi innutat, illi ż-żewġ produtturi esportaturi msemmijin hawn fuq jirrappreżentaw l-esportazzjonijiet kollha illi joriġinaw minn dan il-pajjiż. Sabiex issir stima ta' jekk, fuq il-bażi tal-pajjiż kollu il-marġni tad-dumping kenitx de minimis, il-marġini medja peżata tal-pajjiż kollu tad-dumping kienet stabbilita. Instab illi din il-marġini kienet de minimis minħabba l-peżament ta' l-esportazzjonijiet kollha ta' Samsung kif paragunat ma' l-esportazzjonijiet ta' Chungwha. In vista tal-marġini medju tal-pajjiż kollu tad-dumping, il-marġini baxx tad-dumping ta' Chungwha u l-impatt globali baxx mill-importazzjonijiet mill-Malasja, ġie konkluż illi l-investigazzjoni għandha tiġi mitmuma mingħajr l-adozzjoni tal-miżuri protettivi fir-rigward ta' l-importazzjonijiet illi joriġinaw fil-Malasja, skond l-Artikolu 9(3) tar-Regolament bażiku.
3. Iċ-Ċina
(15) Wara illi ġew eżaminati il-kummenti magħmulin mill-partijiet interessati, qiegħed jiġi konfermat illi d-dumping fir-rigward taċ-Ċina jeżisti f'livelli significativi. Madankollu, in vista tal-konklużjonijiet illi milħuqa fil-premessa 35 fuq il-volum ta' l-importazzjoni de minimis illi joriġina miċ-Ċina, u in vista ta' l-għeluq tal-proċeduri fir-rigward taċ-Ċina (Ara l-premessa 85) ma kienx meqjus meħtieġ illi tiġi stabbilita d-determinazzjoni fir-rigward tad-dumping.
4. L-Indja
(16) Qiegħed jiġi rilevat illi l-ebda produttur esportatur mill-Indja ma ikkopera fl-investigazzjoni u, għalhekk, il-konklużjonijiet kellhom isiru fuq il-bażi tal-fatti illi kienu disponibbli.
4.1. Valur normali
(17) L-ebda kummenti ma kienu riċevuti taħt din l-intestat. Il-kalkolu tal-valur normali kien rivedut, sabiex jirrifletti l-modifikazzjonijiet imsemmijin fil-premessa 11.
4.2. Prezzijiet ta' l-esportazzjonijiet u Paragun
(18) Ma kienu riċevuti l-ebda kummenti taħt dan l-intestat. Il-konklużjonijiet milħuqa fil-premessi 18 u 19 tar-Regolament provviżorju huwa għaldaqstant konfermat.
4.3. Marġini tad-dumping
(19) Bħala riżultat tal-bidliet illi saru lill-valur normali msemmi fil-premessa 17, il-marġini tad-dumping kien definittivament stabbilit kif ġej:
- il-kumpanniji kollha: 20,5 %.
5. Il-Korea
(20) Qiegħed jiġi rilevat illi l-ebda produttur esportatur mill-Korea ma ikkopera fl-investigazzjoni, u għaldaqstant, il-konklużjonijiet kellhom isiru fuq il-bażi tal-fatti disponibbli.
5.1. Valur normali
(21) L-ebda kummenti ma kienu riċevuti taħt din l-intestat. Il-kalkolu tal-valur normali kien rivedut, sabiex jirrifletti l-modifikazzjonijiet imsemmijin fil-premessa 11.
5.2. Prezzijiet ta' l-esportazzjoni u paragun
(22) Ma kienu riċevuti l-ebda kummenti taħt dan l-intestat. Il-konklużjonijiet milħuqa fil-premessi 18 u 19 tar-Regolament provviżorju huwa għaldaqstant konfermat.
5.3. Marġni tad-dumping
(23) Bħala riżultat tal-bidliet illi saru lill-valur normali msemmi fil-premessa 17, il-marġini tad-dumping kien definittivament stabbilit kif ġej:
- il-kumpanniji kollha: 19,7 %.
D. DEFINIZZJONI TA' L-INDUSTRIJA TAL-KOMUNITÀ
(24) Peress illi ma ġew riċevuti l-ebda kummenti fir-rigward tad-definizzjoni ta' l-industrija tal-Komunità, il-konklużjonijiet tal-premessi 39 u 40 tar-Regolament provviżorju qiegħed jiġi hawnhekk konfermat.
E. ĦSARA
1. Konsum tat-TIR fil-Komunità
(25) Wara l-imposizzjoni tal-miżuri provviżorji, d-data dwar il-konsum kif stabbilita fir-Regolament provviżorju kellha tiġi emendata sabiex jiġi assigurat b'mod partikolari illi d-data disponibbli għall-kumpanniji illi jinstabu fil-Komunità u illi jirrigwardaw l-produtturi esportaturi fil-pajjiżi konċernati jipu inklużi. Il-konklużjonijiet il-ġodda ikkonfermaw it-tnaqqis fil-konsum tat-TIR fil-Komunità (ara l-premessi 45 tar-Regolament provviżorju) kif ġej:
Tabella 1: Il-Konsum tat-TIR fil-Komunità
Għajn:
Data mogħtija mill-industrija tal-Komunità u mill-operaturi tal-Komunità fir-rigward ta' produtturi esportaturi; Eurostat.
| 1995 | 1996 | 1997 | 1998 | PI |
Unitajiet | 6717805 | 5882421 | 4992089 | 4954292 | 4704257 |
Indiċi 1995 = 100 | 100 | 88 | 74 | 74 | 70 |
Indiċi 1997 = 100 | | | 100 | 99 | 94 |
(26) Globalment, is-suq tal-Komunità naqas bi 30 % f'dak illi jirrigwarda l-volum matul il-perjodu konsidrat. Għandu jiġi innutat illi t-tnaqqis prinċipali seħħ fil-perjodu ta' bejn l-1995 u l-1997 (-26 %). Madankollu, kif jirriżulta wkoll mit-tabell t' hawn fuq, il-konsum fil-Komunità kiseb stabilità mill-1997. Ċertament, il-konsum baqa fl-istess livelli fl-1997 u fl-1998 liema livelli ġew segwiti bi tnaqqis ħafif ta' 5 % matul il-PI.
(27) Jiġi rilevat illi t-tnaqqis prinċipali tal-konsum fil-Komunità jkun attribwibbli għall-fatt, illi fl-ewwel parti tal-perjodu konsiderat, parti mill-produzzjoni tas-settijiet tat-televiżjoni ta' 14-il pulzier ("TVK") fil-Komunità kienet trasferita lejn ċerti pajjiżi Ewropeaj ċentrali u tal-Lvant (CEEC) (Ara l-premessa 46 tar-Regolament proviżżorju). L-effetti tal-proċess ta' rilokazzjoni huma eżaminati fil-premessa 63-65 hawn taħt.
2. Importazzjonijiet tat-TIR fil-Komunità mill-pajjiżi konċernati
2.1. Il-Lituwanja u l-Malasja: il-marġini de minimis tad-dumping
(28) L-investigazzjoni ikkonfermat illi l-marġini tad-dumping stabbilit għal-Litwanja kien de minimis. Barra minn hekk, kif ġie spjegat fil-premessi 14, il-marġini medju peżat tad-dumping stabbiliti għall-Malasja, fl-istadju definittiv, ġie wkoll misjub illi qiegħed taħt il-limitu de minimis.
2.2. Ċina: importazzjonijiet negliġibbli.
(29) Produttur wieħed illi jisab fiċ-Ċina jisħaq illi huwa l-uniku prodottur fil-pajjiż u illi biegħ volum negliġibbli tat-TIR għall-esportazzjoni lejn il-Komunità matul il-perjodu illi kien taħt investigazzjoni. Barra minn hekk, id-dikjarazzjoni illi d-diskrepanza bejn il-volum tal-bejgħ tagħha għall-esportazzjoni lejn il-Komunità u l-istatika tal-Eurostat għall-importazzjonijiet kien dovut għall-fatt illi l-Kodiċi CN użat għas-TIR f'din l-istatika inkludiet ukoll TIR oħrajn b' dimensjonijiet fuq u taħt l-14-il pulżier, i.e., jiġifieri dawk illi mhumiex koperi minn dan il-proċediment. F'dan il-kuntest, il-produttur irrileva illi l-industrija tal-Komunità kellha attività konġunta ma' kumpanniji illi joperaw fiċ-Ċina u għaldaqstant dan ikun jista' jispjega d-diskrepanza t' hawn fuq.
(30) Huwa iddikjara wkoll illi l-volum tal-bejgħ attwali għall-esportazzjoni lejn il-Komunità kien taħt il-limitu de minimis, fuq il-bażi illi l-livell ta' konsum stabbilit mill-Kummissjoni fl-istadju provviżju (ara l-premessi 41 sa 44 tar-Regolament provviżorju) kien impreċiż għall-aħħar u talab illi fir-rigward taċ-Ċina l-investigazzjoni għandha tiġi mitmuma.
(31) Sabiex id-dikjarazzjoni hawn fuq imsemmija jiġu eżaminati, il-Kummissjoni eżaminat l-istatika ta' l-esportazzjoni taċ-Ċina talbet informazzjoni mid-Delegazzjoni ta' l-Unjoni Ewropea fiċ-Ċina u investigat id-data mogħtija mill-industrija tal-Komunità.
(32) Skond l-istatistika Ċiniża, l-volum ta' l-esportazzjoni lejn il-Komunità kien saħansitra ogħla minn dak rappurtat fl-istatika Eurostat. Madankollu, dan kien spjegat permezz tal-fatt illi l-istatistika relevanti tkopri tipi differenti tat-TIR inklużi dawk illi mhumiex koperti minn dan il-proċediment.
(33) L-industrija tal-Komunità ipprovidiet informazzjoni dwar l-attività konġunta illi hija kellha fiċ-Ċina. Fuq din il-bażi, instab illi l-attività konġunta ma ipproduċietx prodotti koperti mill-kodiċi CN ikkonċernat iżda komponenti oħra tal-viżwal. Fir-rigward tad-diskrepanza bejn l-istatistika ta' l-importazzjoni Eurostat u l-figuri ta' importazzjoni dikjarati mill-prodotturi Ċiniżi esportaturi, għandu jiġi innutat illi, kif kien hawn fuq imsemmi, l-fatti disponibbli ma jeskludux il-possibilità illi TIR oħrajn barra minn dawk in kwestjoni ġew esportati miċ-Ċina lejn il-Komunità.
(34) Barra minn hekk, l-investigazzjoni ma identifikawx xi esportatur Ċiniż ieħor tal-prodotti konċernati barra il-kumpannija hawn fuq imsemmija.
(35) Fuq il-bażi ta' dawn il-konsiderazzjoni u wara illi tittieħed kont tal-fatt illi (a) il-volum ta' l-importazzjonijiet miċ-Ċina naqas konsiderevolment matul il-perjodu konsidrat (83 %), (b) illi l-kodiċi CN għall-prodott konċernat jinkludi wkoll il-prodotti illi mhumiex koperti mill-investigazzjoni preżenti u illi għaldaqstant, l-istatistika ta' l-importazzjoni Eurostat mhux neċessarjament tirrefletti bl-aktar mod preċiż l-importazzjonijiet tal-prodott konċernat miċ-Ċina, (ċ), illi l-volum ta' l-importazzjonijiet dikjarat mill-prodottur Ċiniż fil-kwestjonarju tiegħu kien anqas mil-limitu de minimis ta' l-Artikolu 5(7) tar-Regolament Bażiku u (d) illi ma kien hemm l-ebda informazzjoni sabiex jiġi soġġerit illi l-prodottur Ċiniż hawn fuq imsemmi kien l-unika fabbrikant Ċiniż illi jbiegħ il-prodott konċernat għall-esportazzjoni lejn il-Komunità, kien meqjus xieraq illi jiġi konsidrat illi l-sehem mis-suq miżmum mill-importazzjonijiet Ċiniżi kien taħt il-limitu de minimis.
2.3. L-Indja u l-l-Korea
(36) Konsegwentement, fid-dawl tal-konklużjonijiet milħuqa fil-premessa 28 fir-rigward tal-Litwanja u l-Malasja u l-premessa 35 fir-rigward taċ-Ċina, l-importazzjonijiet miż-żewġ pajjiżi illi kien fadal biss, u ċioe', l-Indja u l-Korea, ġew analiżżati għall-istima rimanenti tal-ħsara u huma msejħin importazzjonijiet mill-"pajjiżi konċernati"
2.4. Stima Kumulattiva ta' l-importazzjonijiet mill-pajjiżi konċernati
2.4.1. Volum ta' importazzjonijiet
(37) Il-volumi ta' l-importazzjonijiet illi joriġinaw fil-pajjiżi konċernati sviluppaw kif ġej:
Tabella 2: Volumi ta' importazzjoni mill-pajjiżi konċernati fil-Komunità
Għajn:
Eurostat.
| 1995 | 1996 | 1997 | 1998 | PI |
Unitajiet totali | 806188 | 318471 | 126559 | 483361 | 494254 |
Indiċi 1995 = 100 | 100 | 40 | 16 | 60 | 61 |
Indiċi 1997 = 100 | | | 100 | 382 | 391 |
(38) Globalment, il-volum ta' l-importazzjonijiet mill-pajjiżi konċernati naqas bi 39 % matul il-perjodu konsidrat. It-tabella t'hawn fuq turi illi l-importazzjonijiet illi huma l-oġġetti ta' dumping, filwaqt illi naqsu bejn l-1995 u l-1997 (-84 %), reġgħu żdiedu konsiderevolment mill-1997 lejn il-PI (+ 291 %).
2.4.2. Sehem mis-suq ta' l-importazzjonijiet
(39) In vista tal-figuri tal-konsum riveduti s-sehem mis-suq illi l-importazzjonijiet illi huma l-oġġetti ta'
dumping
mill-pajjiżi konċernati fil-Komunità żviluppaw kif muri hawn isfel:
Tabella 3: Sehem mis-suq ta' l-importazzjonijiet mill-pajjiżi konċernati fil-Komunità.
Għajn:
Risposti għall-kwestjonnarju ta' l-industrija tal-Komunità u l-Eurostat.
| 1995 | 1996 | 1997 | 1998 | PI |
| 12,0 % | 5,4% | 2,5 % | 9,8 % | 10,5% |
Indiċi 1995 = 100 | 100 | 45 | 21 | 81 | 88 |
Indiċi 1997 = 100 | | | 100 | 385 | 414 |
(40) It-tabella turi illi filwaqt illi s-sehem mis-suq naqas matul il-perjodu 1995 sa 1997 bi 9,5 punti perċentwali, huwa żdied bi 8 punti perċentwali, huwa naqas bi tmien punti perċentwali fil-perjodu 1997 sa l-PI.
2.4.3. Prezz medju ta' l-importazzjonijiet
(41) Jiġi rilevat illi skond il-konklużjonijiet milħuqa fil-premessa 55 tar-Regolament provviżorju, l-prezz medju ta' l-importazzjonijiet tat-TIR illi joriġinaw mill-Indja, mill-Malasja, miċ-Ċina u mill-Korea diġà juru t-tendenza illi jonqsu (-11 % fil-perjodu konsidrat u -19 % fil-perjodu 1997 sal-PI). Wara l-esklużjoni tal-Malasja u ċ-Ċina instab illi l-iżviluppi fil-prezzijiet kienu aktar qawwijin:
Tabella 4: Prezzijiet medji ta' l-importazzjonijiet mill-pajjiżi konċernati fil-Komunità
Għajn:
Eurostat.
| 1995 | 1996 | 1997 | 1998 | PI |
ECU/unità | 39,36 | 42,15 | 45,27 | 34,85 | 31,85 |
Indiċi 1995 = 100 | 100 | 107 | 115 | 89 | 81 |
Indiċi 1997 = 100 | | | 100 | 77 | 70 |
Mill-1995 sal-PI, il-prezzijiet tal-bejgħ stabbilliti mill-prodotturi esportaturi konċernati fis-suq tal-Komunità naqas bi 19 %. It-tendenza illi jonqsu hija aktar qawwija meta jiġi meqjus l-iżvilupp ta' bejn l-1997 u l-PI meta l-prezzijiet ta' l-importazzjonijiet medji naqsu bi 30 %. Din is-sitwazzjoni ġrat flimkien ma' żjieda ta' 291 % fil-volum ta' l-importazzjoni.
Barra minn hekk, bejn l-1997 u l-PI l-prezz medji ta' l-importazzjoni naqas ħafna aktar (-30 %) mill-prezz ta' l-industrija tal-Komunità (-19 %).
2.5. Tnaqqis eċċessiv fil-prezzijiet
(42) Peress illi l-analiżi t' hawn fuq ta' l-importazzjonijiet konċernati m' għandha l-ebda impatt fuq it-tnaqqis eċċessiv fil-prezzijiet, il-konklużjonijiet milħuqa fil-premessa 59 tar-Regolament provviżorju hija konfermata fir-rigward ta' l-Indja u l-Korea. Ir-riżultat tal-paragun wera illi l-marġini fit-tnaqqis eċċessiv fil-prezzijiet medju, espressi bħala persentaġġ tal-prezzijiet tal-bejgħ medji ta' l-industrija tal-Komunità kienu 14,7 % għall-Indja u 10,8 % għall-Korea.
2.6. Konklużjoni
(43) Fuq il-bażi ta' dawn il-fatti u konsiderazzjoni, ġie misjub illi l-volum ta' l-importazzjonijiet illi huma l-oġġett ta' dumping illi joriġina fil-pajjiżi konċernati żviluppa f'żewġ stadji. Bejn l-1995 u l-1997, l-importazzjonijiet naqsu konsiderevolment. Madankollu, matul il-perjodu 1997 sal-PI huma rkupraw u żdiedu bi 291 %. Fir-rigward tas-sehem mis-suq ġiet stabbilita tendenza simili. Is-sehem mis-suq ta' l-importazzjonijiet mill-pajjiżi konċernati naqas matul il-perjodu 1995 sa 1997 bi 9,5 punti perċentwali, iżda żdied bi 8 punti perċentwali fil-perjodu 1997 sal-PI. Similarment, l-prezzijiet ta' l-importazzjonijiet, illi żdiedu bi 15 % sa 1997, sussegwentement naqsu bi 30 %.
3. Sitwazzjoni Ekonomika, ta' l-Industrija tal-Komunità
(44) Ma ġew riċevuti l-ebda kummenti fir-rigward ta' l-analiżi tal-ħsara illi indikat illi l-aktar fost l-indikaturi ekonomiċi illi għandhom x' jaqsmu ma' l-industrija tal-Komunità segwew tendenza konsiderevoli tat-tnaqqis (premessi 60 sa 69 u 72 sa 79 tar-Regolament provviżorju). Madanikollu, b'mod partikolari fid-dawl tal-bidla fil-konsum fil-Komunità, il-konklużjonijiet fir-rigward ta' din is-sitwazzjoni ta' l-industrija tal-Komunità qegħdin jiġu elenkati hawn taħt.
Għandu jiġi innutat illi t-tendenza dejjem nieżla ta' l-indikaturi ekonomiċi illi għandhom x' jaqsmu ma' l-industrija tal-Komunità kienet b'mod partikolari sinifikattiva fil-perjodu 1997 sal-PI.
Kif dikjarat fil-premessa 60 tar-Regolament provviżorju, fid-dawl tal-fatt illi produttur wieħed biss jikkostitwixxi l-industrija tal-Komunità, id-data illi tirrigwarda l-industrija tal-Komunità kienet ġiet indiċiżżata sabiex tiġi preservata l-konfidenzalità tad-data mogħtija skond l-Artikolu 19 tar-Regolament Bażiku. Għandu jiġi innutat ukoll illi l-indikaturi espliċitament elenkati fl-Aritkolu 3 (5) tar-Regolament Bażiku ġew eżaminat. Dawk illi ġew misjuba relevanti gew stabbiliti hawn taħt.
3.1. Produzzjoni
(45) Għandu jiġi rilevat illi l-industrija tal-Komunità tal-produzzjoni tat-TIR żdiedet b' 9 % matul il-perjodu konsidrat (ara l-premessa 64 tar-Regolament provviżorju). Għandu jiġi wkoll innutat illi fiż-żmien meta l-produzzjoni tat-TVK ġiet rilokata lejn ċerti CEEC, l-industrija tal-Komunità żammet il-produzzjoni tagħha tat-TIR fil-Komunità.
3.2. Volum tal-bejgħ, il-prezzijiet medji tal-bejgħ u l-profitabilità fil-Komunità
(46) Għandu jiġi rilevat illi l-industrija tal-Komunità tilfet 55 % tal-volum tal-bejgħ matul il-perjodu konsidrat u illi tilfet 26 % matul il-perjodu bejn l-1997 sal-PI (ara l-premessa 66 tar-Regolament provviżorju). Matul l-istess perjodu, il-konsum naqas bi 30 % u 6 % rispettivament. Ġie wkoll emfasizzat illi t-tnaqqis prinċipali fil-konsum seħħ fil-perjodu ta' bejn l-1995 u l-1997 (-26 %), fiż-żmien meta parti mill-produzzjoni tat-TVK fil-Komunità kienet ġiet parzjalment trasferita lejn is-CEEC, meta l-konsum ta' bejn is-sena 1997 sal-PI baqa' bejn wieħed u ieħor stabbli. Konsegwentement, it-tnaqqis fil-bejgħ ta' l-industrija tal-Komunità kien ħafna ogħla mit-tnaqqis fil-konsum.
(47) Kif indikat fil-premessa 68 tar-Regolament provviżorju, l-investigazzjoni wriet illi l-prezzijiet mitlubin mill-industrija tal-Komunità lill-klijenti separati naqas b' 21 % matul il-perjodu konsidrat iżda t-tnaqqis ewlieni seħħ bejn l-1997 u l-PI (-19 %), peress illi l-prezzijiet kienu stabbli fil-perjodu ta' bejn l-1995 u l-1997. Għalhekk, it-tnaqqis ewlieni fil-prezzijiet ta' l-industrija tal-Komunità seħħ fiż-żmien meta l-prezzijiet ta' l-industrija tal-Komunità kienu stabbli meta l-konsum naqas konsiderevolment (-26 % fil-perjodu ta' bejn l-1995 u l-1997).
(48) Barra minn hekk, il-profitabilità ta' l-industrija tal-Komunità kienet negattiv. Kif indikat fil-premessi 75 tar-Regolament provviżorju madwar 4 punti perċentwali tal-profitt kienu mitlufin matul il-perjodu konsidrat.
3.3. Sehem mis-suq fil-Komunità
(49) Fuq il-bażi tal-figuri tal-konsum riveduti, is-sehem mis-suq illi huwa ta' l-industrija tal-Komunità żviluppa kif ġej:
Tabella 5: Sehem mis-suq miżmum mill-industrija tal-Komunità
Għajn:
Risposta għall-kwestjonarju ta' l-industrija tal-Komunità u l-Eurostat.
| 1995 | 1996 | 1997 | 1998 | PI |
Indiċi 1995 = 100 | 100 | 107 | 83 | 64 | 65 |
Indiċi 1997 = 100 | | | 100 | 77 | 78 |
(50) L-industrija tal-Komunità tilfet 15,5 punti perċentwali mis-sehem tas-suq matul il-perjodu konsidrat minflok 6 punti perċentwali kif stabbillit provviżorjament (ara l-premessa 71 tar-Regolament provviżorju). It-tnaqqis ewlieni tas-sehem mis-suq (7.9 punti perċentwali) seħħ fil-perjodu ta' bejn l-1997 u l-PI meta l-importazzjonijiet illi huma l-oġġetti ta' dumping żdiedet sostanzjalment (+ 291 %) u kisbet sehem konsiderevoli mis-suq (+ 8 punti perċentwali).
4. Konklużjoni dwar id-danni
(51) Għandu jiġi rilevat illi matul il-perjodu konsidrat, il-prezzijiet tal-bejgħ ta' l-industrija tal-Komunità naqsu b' 21 %, il-profitabilità kienet negattiva (telf ta' madwar erba' punti perċentwali tal-profitt), il-volum tal-bejgħ naqas b' 55 % (ara l-premessi 81 tar-Regolament provviżorju) u telef tas-sehem tagħha mis-suq kien ta' 15,5 punti perċentwali. Il-prezzijiet medji ta' l-importazzjonijiet illi huma l-oġġett ta' dumping, illi kienu konsistentement aktar baxxi minn dawk ta' l-industrija tal-Komunità matul il-perjodu konsidrat, kien ta' madwar 12 % anqas mill-prezzijiet medji ta' l-industrija tal-Komunità matul il-PI.
(52) Il-volum ta' l-importazzjonijiet li hija l-oġġett ta' dumping naqas sostanzjalment fil-perjodu 1995 sa l-1997. Imbagħad huwa naqas sostanzjalment b' 291 % fil-perjodu 1997 sal-PI. Din iż-żjieda ikkoinċidiet b' nuqqas ta' 6 % fil-konsum bejn l-1997 u l-PI. Fir-rigward tal-prezzijiet medji ta' l-importazzjoni, ġie innutat illi fil-perjodu ta' bejn 1995 u l-1997 kienet stabbilita żjieda ta' 15 %, peress illi bejn l-1997 u l-prezzijiet medji ta' l-importazzjoni matul il-PI naqsu bi 30 %.
(53) Investigazzjoni aktar dettaljata ikkonfermat illi s-sitwazzjoni ekonomika ta' l-industrija tal-Komunità ddeterjorat speċjalment fil-perjodu bejn l-1997 u l-PI meta seħħet iż-żjieda fl-importazzjonijiet illi huma l-oġġett ta' dumping, u matul liema żmien l-produzzjoni ta' l-industrija tal-Komunità naqset bi 15 % (ara l-premessa 64 tar-Regolament provviżorju), il-prezzijiet tagħha tal-bejgħ b' 19 % u l-profitabilità naqset sostanzjalment bl-istess mod, u x-xogħol naqas bi 13 %.
(54) In vista ta' dak illi ntqal hawn fuq, b'mod partikolari, it-tnaqqis fil-prezzijiet tal-bejgħ u l-profitabilità, il-konklużjoni illi l-industrija tal-Komunità sofriet danni materjali fis-sens ta' l-Artikolu 3 tar-Regolament bażiku qegħda tiġi hawnhekk konfermata.
F. KAWŻALI
1. Daħla
(55) Skond l-Artikolu 3(6) u (7) tar-Regolamenti bażiku, ġie eżaminat jekk id-danni materjali sofferti mill-industrija tal-Komunità ġew ikkawżati mill-importazzjonijiet illi huma l-oġġett ta' dumping mill-pajjiżi konċernati.
(56) L-effett tal-fatturi magħrufa barra mill-importazzjonijiet illi huma l-oġġetti ta' dumping ġew eżaminati wkoll sabiex jiġi assigurati illi d-danni ikkawżati minn dawn il-fatturi ma jiġux skorrettament attribwiti lill-importazzjonijiet illi huma l-oġġett ta' dumping mill-pajjiżi konċernati.
2. Effett ta' l-importazzjonijiet illi huma l-oġġett ta' dumping
(57) Wara l-esklużjoni tal-Malasja u ċ-Ċina, instab illi l-volum ta' l-importazzjonijiet illi huma l-oġġett ta' dumping żdied konsiderevolment matul il-perjodu 1997 sal-PI (+ 291 %). Is-sehem tagħhom mis-suq żdied bi tmien punti perċentwali. L-irkupru ta' l-importazzjonijiet ikkoinċidew ma' żmien ta' konsum stabbli. Fl-istess żmien, kien hemm tnaqqis fil-bejgħ ta' l-industrija tal-Komunità (-26 %) u fis-sehem mis-suq (-7,9 punti perċentwali).
(58) Il-prezzijiet akkużati mill-pajjiżi konċernati fis-suq tal-Komunità naqas b' 19 % matul il-perjodu konsidrat. It-tnaqqis l-aktar konsiderevoli seħħ bejn l-1997 u l-PI (-30 %). Il-prezzijiet ta' l-industrija tal-Komunità naqsu b' 21 % matul il-perjodu konsidrat. It-tnaqqis ewlien seħħ fil-perjodu 1997 sal-PI (-19 %). Instab illi t-tnaqqis eċċessiv fil-prezzijiet kien ta' medja ta' madwar 12 % matul il-PI. Dan wassal għad-deterjorazzjoni fil-profibilità ta' l-industrija tal-Komunità illi għamlet telf tant għoli illi laħaq madwar 4 % tal-valur tal-bejgħ.
(59) Meta jiġi meqjus dan kollu illi hawn hawn fuq, hemm kumbinazzjoni ċara fiż-żmien, b'mod partikolari mill-1997, b'mod partikolari mill-1997, bejn id-deterjorament tas-sitwazzjoni ta' l-industrija tal-Komunità u ż-żjieda improvviża fl-importazzjonijiet bi prezz baxx illi huma l-oġġett ta' dumping mill-pajjiżi konċernati. Tabilħaqq, meta l-industrija tal-Komunità kellha tħabbatha ma' volumi kbar ħafna ta' importazzjonijiet illi huma l-oġġett ta' dumping illi kien joriġinaw fil-pajjiżi konċernati, l-industrija tal-Komunità tilfet il-volum tal-bejgħ u s-sehem mis-suq u għalhekk ma kellha l-ebda għażla ħlief dik illi jsegwu t-tnaqqis fil-prezzijiet kawżat mill-importazzjonijiet illi huma l-oġġetti ta' dumping.
(60) Il-fatti u l-konsiderazzjoni t' hawn fuq juru illi l-importazzjonijiet bi prezz baxx illi huma l-oġġett ta' dumping kellhom impatt negattiv sinnifikanti fuq is-sitwazzjoni ekonomika ta' l-industrija tal-Komunità, b'mod partikolari fis-sehem mis-suq, il-volum tal-bejgħ, il-prezzijiet tal-bejgħ u l-profibilità u dawn kollha ikkawżaw danni materjali.
3. L-iżvilupp tal-konsum
(61) Ġie argumentat illi d-danni lill-industrija tal-Komunità ġew kawżati prinċiparjament għal tnaqqis drammatiku fil-konsum bħala riżultat ta' suq illi qiegħed ġeneralment jiċkien. Tabilħaqq, l-investigazzjoni wriet illi l-konsum naqas fil-perjodu konsidrat. Is-suq tal-Komunità naqas bi 30 % f'dak illi huwa volum matul il-perjodu konsidrat u b' 6 % mill-1997 sal-PI.
(62) Madankollu, investigazzjoni aktar dettaljat wriet illi d-danni sofferti mill-industrija tal-Komunità mhuwiex ir-riżultat ta' suq illi qiegħed dejjem jiċkien. Instab illi dak illi dehe illi juri suq illi jiċkien kien ir-riċultat ta' rilokazzjoni tal-proudzzjoni ta' TVK lil ċerti CEEC (ara l-premessi 63 sa 65). Kif il-konsum tal-Komunità tat-TVK, il-prodotti meħtieġa għall-produzzjoni tat-TVK illi jinkoraw TIR, żdiedu matul il-perjodu konsidrat (ara l-premessi 66 u 67), dan l-iżvilupp tal-konsum m' għandux jiġi assoċjat ma' tnaqqis fil-prezzijiet. Finalment għandu jiġi innutat illi l-biċċa l-kbira ta' l-indikaturi ekonomiċi illi jappartjenu lill-industrija tal-Komunità bdew isegwu tendenza sinnifikanti ta' tnaqqis fi żmien meta l-konsum kien stabbiliżża ruħu (ara l-premessi 69 21 71), i.e., mill-1997).
3.1. Effetti ta' rikolazzjoni
(63) Skond l-informazzjoni disponibbli, il-proċess ta' rilokazzjoni għall-prodotti tat-TVK għal ċerti CEEC seħħ fl-ewwel parti tal-perjodu konsidrat. L-effett ta' din ir-rilokazzjoni kien illi kienu użati anqas TIR fil-Komunità u aktar TIR ġew esportati sabiex jakkommodaw il-ħteġijiet ta' dawn is-siti tal-produzzjoni ġodda.
(64) Minn dan jista' jiġi konkluż illi t-tnaqqis fil-konsum fil-Komunità tat-TIR ma jwassalx fir-realtà għal tnaqqis ġenerali fid-domanda għall-prodotti konċernati bl-effett negattiv illi jirriżulta fuq il-prezzijiet tal-bejgħ iżda jwassal biss għal ċaqliqa fil-lokalitajiet ġeografiċi ta' l-utenti konċernati. Peress illi r-rilokazzjoni tal-fabbrikanti tat-TVK lejn is-CEEC tista' tispjega kważi kompletament it-tnaqqis fil-konsum tat-TIR fil-Komunità, l-effett tagħha ma kienx tnaqqis ġenerali fid-domani għall-prodotti.
(65) Għaldaqstsant, ġie konkluż illi d-deterojorazzjoni fil-prezzijiet tal-bejgħ osservati fl-investigazzjoni fuq is-suq tal-Komunità, b'mod partikolari mill-1997, u d-deterjorazzjoni fis-sitwazzjoni ekonomika ta' l-industrija tal-Komunità ma tistax tiġi spjegata b' dgħufija ġenerali fis-suq globali għall-prodotti konċernati.
3.2. Konsum tat-TVK fil-Komunità
(66) In vista ta' dan t' hawn fuq, u sabiex ikollha veduta kompluta u sabiex tifhem it-tnaqqis fil-konsum fil-Komunità matul il-perjodu konsidrat, ġie eżaminat kif il-konsum tat-TVK żviluppat matul il-perjodu mill-1995 sa l-1998. Fil-fatt, peress illi s-TIR huma użati fil-produzzjoni ta' TVK, l-analiżi tal-konsum tal-Komunità tat-TVK tagħmel l-analiżi tas-suq tal-Komunità aktar kompluta.
Tabella 6: Il-konsum tat-TVK fil-Komunità
Għajn:
data tar-riċerka tas-suq tat-TVK u l-Eurostat.
| 1995 | 1996 | 1997 | 1998 | PI |
Unitajiet | 8292391 | 8070930 | 8342555 | 9276425 | Mhux disponibbli |
Indiċi | 100 | 97 | 101 | 111 |
(67) It-tabella turi b' mod ċar illi d-domanda fil-Komunità tat-TVK żdiedet matul il-perjodu konsidrat u b'mod partikolari fl-1997 u l-1998.
(68) Dan kollu t'hawn fuq iwassal għall-konklużjoni illi l-iżvilupp negattiv tal-konsum fil-Komunità tal-TIR mhuwiex ir-riżultat ta' tnaqqis ġenerali fid-domanda għat-TVK, peresse illi d-domanda żdiedet b' madwar 11 % mill-1995 sa l-1998. Għaldaqstant, ir-rilokazzjoni ma tistax taħbi l-fatt illi d-domanda għat-TVK kompliet tikber fil-Komunità u dan jindika illi l-prodotti konċernati mhumiex opsoleti.
3.3. L-iżvilupp tal-konsum mill-1997
(69) Kif muri fit-Tabella 1 u kif spjegat fil-premessa 26, l-aktar tnaqqis sinnifikanti fil-kontum tat-TIR tal-Komunità seħħ fil-perjodu ta' bejn l-1995 u l-1997 (-26 %). Madankollu, kien hemm tendenza pjuttost stabbli fil-konsum illi ġiet osservata wara dan il-perjodu.
(70) Analiżi aktar dettaljata kixfet illi l-prezzijiet ta' l-industrija tal-Komunità kienu stabbli meta l-konsum kien imnaqqas sostanzjalment (-26 % fil-perjodu ta' bejn l-1995 sa l-1997) u illi t-tnaqqis ewlieni fil-prezzijiet ta' l-industrija tal-Komunità seħħ fi żmien meta l-konsum kien relattivament stabbli (tnaqqis ta' 6 % fil-perjodu ta' bejn l-1997 u l-PI). Barra minn hekk, is-sitwazzjoni ekonomika fil-Komunità iddeterjorat b'mod partikolari fil-perjodu ta' bejn l-1997 u l-PI, meta kien hemm żjieda improvviża fl-importazzjonijiet illi huma l-oġġett tad-dumping (+ 291 % fil-valur ta' l-importazzjoni u 8 punti perċentwali fis-sehem mis-suq) u l-bejgħ mill-industrija tal-Komunità naqas b' 26 % u tilfet 7,9 punti perċentwali mis-sehem tagħha mis-suq. F'dan il-perjodu, l-prezzijiet medji ta' kull unità tat-TIR illi nbiegħ mill-industrija tal-Komunità ma żdiedx matul il-perjodu illi fih naqas il-bejgħ. Fil-kuntrarju, kien hemm tnaqqis fl-ispejjeż tal-produzzjoni ta' aktar minn 10 % bejn l-1997 sal-PI.
(71) Qiegħed jiġi konkluż illi l-iżvilupp fil-konsum tat-TIR fil-Komunità ma jistax jispjega d-deterjorazzjoni tas-sitwazzjoni ekonomika ta' l-industrija tal-Komunità u ż-żjieda sostanzjali kemm fil-volum ta' l-importazzjonijiet kif ukoll is-sehem mis-suq ta' l-importazzjonijiet tat-TIR mill-pajjiżi konċernati, b'mod partikolari fil-perjodu ta' bejn l-1997 u l-PI.
4. Importazzjonijiet fil-Komunità mill-pajjiżi terzi
(72) It-total fit-tabella t' hawn taħt tinkludi l-importazzjonijiet mill-pajjiżi kollha barra mill-Indja u l-Korea.
Tabella 7: Importazzjonijiet minn pajjiżi terzi oħra.
Għajn:
Eurostat.
| 1995 | 1996 | 1997 | 1998 | PI |
Il-Lituwanja | 438051 | 549112 | 357202 | 408607 | 373510 |
Il-Malasja | 742235 | 500531 | 271838 | 525015 | 544397 |
Singapor | 678752 | 814216 | 984267 | 729387 | 480032 |
Oħrajn | 1096695 | 802426 | 997232 | 676018 | 467133 |
It-total tal-pajjiżi l-oħrajn terzi | 2955733 | 2666285 | 2610539 | 2339027 | 1865072 |
Indiċi 1995 = 100 | 100 | 90 | 88 | 79 | 63 |
Indiċi 1997 = 100 | | | 100 | 90 | 71 |
Matul il-PI, il-Lituwanja, l-Malasja u Singapor kienu l-akbar esportaturi lejn il-Komunità f'dan il-grupp. Kif indikat fil-premessa 35, l-importazzjonijiet miċ-Ċina kienu taħt il-limitu de minimis.
(73) Il-volum totali ta' l-importazzjonijiet mill-pajjiżi terzi naqas bi 37 % matul il-perjodu konsidrat billi l-konsum naqas bi 30 %. Fil-perjodu mill-1997 sal-PI, dawn l-importazzjonijet naqsu b' 29 % billi l-konsum naqas biss b' 6 %.
(74) L-investigazzjoni wriet illi matul il-prezzijiet mitlubin waqt il-PI minn ħafna mill-operaturi illi jinsabu f'pajjiżi terzi oħra fil-Komunità kienu ogħla minn dawk mitlubin mill-pajjiżi konċernati fis-suq tal-Komunità. L-iżvilupp ta' dawn il-prezzijiet, skond il-Eurostat, kien dan illi ġej:
Tabella 8: Prezzijiet ta' l-importazzjonijiet
Għajn:
Eurostat.
(ECU/unità) |
| 1995 | 1996 | 1997 | 1998 | PI |
Il-Lituwanja | 34,97 | 36,96 | 38,88 | 35,40 | 27,36 |
Il-Malasja | 44,59 | 41,68 | 45,65 | 43,92 | 35,53 |
Singapor | 43,61 | 41,18 | 42,63 | 41,78 | 40,35 |
Prezzijiet medji ta' l-importazzjonijiet | 41,46 | 42,32 | 42,98 | 39,94 | 37,54 |
Indiċi 1995 = 100 | 100 | 102 | 104 | 96 | 91 |
Indiċi 1997 = 100 | | | 100 | 93 | 87 |
(75) It-Tabella 8 turi illi l-prezzijiet ta' l-importazzjonijiet mis-Singapor kienu ogħla mil-livell ta' dawk ta' l-industrija tal-Komunità matul il-PI u illi l-prezzijiet tat-TIR kienu jvarjaw sostanzjalment bejn pajjiż terz u ieħor. Il-prezzijiet ta' l-importazzjonijiet mill-Malasja kienu paragonabbli ma' dawk mitlubin mill-industrija tal-Komunità iżda dawk mitlubin mill-produtturi esportaturi fil-Litwanja kienu anqas. Fuq din il-bażi, ma jistax jiġi kompletament eskluż illi l-importazzjonijiet minn ċerti pajjiżi terzi kellhom impatt negattiv fuq is-sitwazzjoni ekonomika tal-Komunità.
5. Konklużjoni fuq il-kawżali
(76) In konklużjoni, ma jistax jiġi eskluż illi l-fatturi oħra barra mill-importazzjoni illi hija l-oġġett ta' dumping mill-pajjiżi konċernati, b'mod partikolari l-importazzjonijiet mil-Lituwanja, setgħu ikkontribwixxew għad-danni sofferta mill-industrija tal-Komunità. Madankollu, dawn il-fatturi mhumiex tali illi jiksru ir-rabta ta' kawżalità bejn id-danni stabbiliti u l-effetti ta' l-importazzjonijiet illi huna l-oġġetti ta' dumping in kwestjoni, b'mod partikolari fid-dawl tas-sehem tagħhom mis-suq.
(77) Dan huwa kjarament muri mill-iżviluppi sostanzjali negattivi fis-sitwazzjoni ekonomika ta' l-industrija tal-Komunità b'mod partikolari mill-1997 sal-PI. F'dak iż-żmien seħħet żjieda improvviża fl-importazzjonijiet mill-pajjiżi in kwestjoni (+ 291 %) u l-volum tal-bejgħ ta' l-industrija tal-Komunità waqa' b' 26 %. F'dan il-perjodu, l-industrija tal-Komunità tilfet 7,9 punti perċentwali tas-sehem tagħha mis-suq (il-pajjiżi konċernati kisbu 8 punti perċentwali), il-prezzijiet medji naqsu b' 19 %, il-produzzjoni bi 15 % u l-profitabilità b' madwar 4 punti perċentwali. Barra minn hekk, instab illi kien hemm tnaqqis eċċessiv fil-prezzijiet matul il-PI.
(78) L-imġiba tal-produtturi esportaturi mill-pajjiżi konċernati kellha konsegwenzi materjali negattivi fuq is-sitwazzjoni ta' l-industrija tal-Komunità. Qiegħed jiġi għaldaqstant konfermat illi dawn l-importazzjonijiet, meta jiġu meqjusa weħidhom, ikkawżaw danni materjali lill-industrija tal-Komunità.
G. INTERESS TAL-KOMUNITÀ
1. Interess ta' l-industrija tal-Komunità
(79) Għandu jiġi innutat illi minkejja r-rilokazzjoni msemmija hawn fuq tal-produzzjoni tat-TVK, għad baqa' xorta waħda produzzjoni sostanzjali tat-TIR fil-Komunità. Tabilħaqq, iż-żjieda fid-domanda tat-TVK turi illi l-prodotti konċernati mhumiex prodotti opsoleti. Għandu jiġi innutat illi l-industrija tal-Komunità hija vijabbli kif jista' jiġi osservat mill-proċessi tagħha ta' razzjonalizzazzjoni. L-industrija tal-Komunità irrazzjonalizzat u tejbet il-produttività tagħha fis-snin reċenti, f'tentattiv illi rnexxa sabiex jinżlu l-prezzijiet tal-produzzjoni u sabiex titjieb il-kompetitività fuq is-suq. Jiġi ikkonsidrat illi fin-nuqqas ta' miżuri ta' kontra d-dumping, il-prezzijiet ta' l-industrija tal-Komunità ser ikomplu jonqsu aktar. Dan jista' jwassal għall-għeluq ta' l-attività tat-TIR fil-Komunità u dan iwassal għal nuqqas ta' xogħol fil-Komunità.
2. Impatt fuq l-importaturi u l-utenti
(80) Peress illi ma ġew riċevuti l-ebda kummenti wara l-publikazzjoni tar-Regolament provviżorju fir-rigward ta' kwalunkwe żvantaġġ potenzali illi l-miżuri ta' kontra d-dumping jistgħu jkollhom fuq il-kummerċ ta' l-importaturi u ta' l-utenti, il-konklużjonijiet tal-premessi 108 sa 110 tar-Regolament provviżorju huma konfermati.
3. Konklużjoni
(81) Fuq il-bażi tal-fatti hawn fuq imsemmija ġie konkluż illi ma kien hemm l-ebda raġuni qawwija biżżejjed illi ma a bażi tagħha l-miżuri kontra d-dumping ma jistgħux jiġu imposti fir-rigward tal-prodotti konċernati mill-Indja u l-Korea.
H. MIŻURI DEFINITTIVI
(82) In vista tal-konklużjonijiet milħuqa fir-rigward ta' dumping, danni, kawżalità u l-interess tal-Komunità, qiegħed jiġi konsidrat illi l-miżuri ta' kontra d-dumping definittivi għandhom jiġu imposti sabiex jiġi evitat illi aktar danni jiġu kawżati lill-industrija tal-Komunità permess ta' l-importazzjonijiet illi huma l-oġġett ta' dumping mill-Indja u l-Korea.
1. Livell ta' l-eliminazzjoni tad-danni
(83) Il-livell ta' l-eliminazzjoni tad-danni kien kalkulat bl-użu ta' l-istess metodoloġija kif inhu spjegat fil-premessa 116 tar-Regolament provviżorju. Kien determinat livell tal-prezzijiet illi ma jagħmilx danni liema livell ikun ikopri l-ispejjeż ta' produzzjoni ta' l-industrija tal-Komunità u jippermetti illi jinkiseb profitt bħala konsegwenza għan-nuqqas ta' l-importazzjonijiet illi jkunu ġew mitfugħa fuq is-suq mill-pajjiżi in kwestjoni.
2. Forma u livell tad-dazju definittiv
(84) Skond l-Artikolu 9(4) tar-Regolament bażiku, peress illi l-marġini tad-danni kienu ogħla mill-marġini ta' dumping misjuba għall-produtturi esportaturi konċernati, id-dazju definittiv għandu jkun stabbiliti f'livelli tal-marġini ta' l-aħħar.
3. Tmiem tal-proċeduri
(85) In vista tal-konklużjonijiet fuq l-importazzjonijiet illi joriġinaw fil-Lituwanja, l-Malasja (il-limiti de minimis tad-dumping) u ċ-Ċina (is-sehem mis-suq de minimis) il-proċedimenti fir-rigward ta' dawn il-pajjiżi għandhom jintemm.
I. ĠBIR U RILAXX TAD-DAZJU PROVVIŻORJU
(86) In vista tal-kobor tal-marġini tad-dumping misjub għall-produtturi esportaturi ta' l-Indja u tal-Korea, u fid-dawl tas-serjetà tad-danni ikkawżati lill-industrija tal-Komunità, qiegħed jitqies bħala meħtieġ illi l-ammonti illi jkun assikurati b' dazju provviżorju ta' kontra d-dumping taħt ir-Regolament (KE) Nru 837/2000 għandu jkun definittivament miġbur sal-limitu ta' l-ammont tad-dazji definittivi imposti.
(87) Fid-dawl tat-tmiem tal-proċedimenti fir-rigward ta' l-importazzjonijiet illi joriġinaw fil-Malasja u ċ-Ċina, l-ammonti assikurati permezz ta' dażju provviżorju ta' kontra d-dumping fuq l-importazzjonijiet illi joriġinaw f'dawn il-pajjiżi taħt ir-Regolament (KE) Nru. 837/2000 għandhom ikunu rilaxxati.
ADOTTAT DAN IR-REGOLAMENT:
Artikolu 1
1. Qiegħed jiġi hawnhekk impost dazju ta' kontra d-dumping definittiv fuq l-importazzjonijiet ta' Komunità tat-tubi ta' l-istampa tar-raġġ katodiku b' miżura dijagonali ta' l-iskrin (i.e. il-parti attiva tat-tubu ta' l-istamba mkejla f'linja dritta) illi jaqbeż it-33 ċm iżda ma jaqbiżx it-38 ċm, bi skrin illi jkollu l-proporzjon ta' l-għoli u l-wisa' anqas minn 1,5 u bi spazju (l-ispazju ta' bejn żewġ linji ta' l-istess kulur fiċ-ċentru ta' l-iskrin) ta' mhux anqas minn 04,mm illi joriġinaw fl-Indja u fir-Repubblika tal-Korea, illi jaqgħu fil-Kodiċi CN ex85401111 (kodiċi TARIC 8540111194).
2. Ir-rata tad-dazju ta' kontra d-dumping definittiv applikabbli għall-prezzijiet netti, illi jkunu ħielsa minn kull dazju fil-fruntirea tal-Komunità, qabel id-dazju għandhom ikunu kif ġej:
Pajjiż | Rata ta' dazju (%) |
L-Indja | 20,5 |
Ir-Repubblika tal-Korea | 19,7 |
3. Sakemm mhux speċifikat mod ieħor, id-disposizzjonijiet fis-seħħ dwar id-dazji tad-dwana għandhom japplikaw.
Artikolu 2
Il-proċediment fir-rigward ta' l-importazzjonijiet tat-tubi ta' l-istampa tar-raġġ katodiku b' miżura dijagonali ta' l-iskrin kif definit taħt l-Artikolu 1(1), illi joriġinaw fil-Lituwanja, il-Malasja u r-Repubblika Popolari taċ-Ċina għandha tispiċċa.
Artikolu 3
1. L-ammont assikurat permezz tad-dazju provviżorju kontra d-dumping fuq l-importazzjonijiet illi joriġinaw fl-Indja u r-Repubblika tal-Korea taħt ir-Regolament (KE) Nru 837/2000 għandu jkun miġbur bir-rata ta' dazju definittivament imposta minn dan ir-Regolament. L-ammonti assikurati in eċċess ta' din ir-rata tad-dazju definittiv ta' kontra d-dumping għandu jkun rilaxxat.
2. L-ammonti assikurati permezz ta' dazju ta' kontra d-dumping provviżorju fuq l-importazzjonijiet illi joriġinaw fil-Malasja u r-Repubblika Popolari taċ-Ċina taħt ir-Regolament (KE) Nru 837/2000 għandha tkun rilaxxata.
Artikolu 4
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Gazzetta Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-17 Ottubru 2000.